钦定古今图书集成/明伦汇编/氏族典/第258卷 > 王谌
## 钦定古今图书集成/明伦汇编/氏族典/第258卷 > 王谌

按《南齐书王谌传》，“谌字仲和，东海郯人也。祖万庆，员
外常侍。父元闵，护军司马。宋大明中，沈昙庆为徐州，
辟谌为迎主簿，又为州迎从事，湘东王国常侍，镇北
行参军，除义阳王征北行参军。明帝即位，除司徒参
军，带薛令，兼中书舍人。寻除尚书殿中郎，徙记室参
军，正员郎，兼中书郎，晋平王骠骑板谘议，出为湘东”
太守，秩中二千石，未拜，坐公事免。复为桂阳王骠骑
府谘议参军，中书郎。明帝好围棋，置围棋州邑，以建
安王休仁为围棋州都大中正，谌与沈勃、庾珪之、王
抗四人为小中正，褚思庄、傅楚之为清定访问。出为
临川内史，还为尚书左丞，寻以本官为东观祭酒，即
明帝所置总明观也。迁黄门，转正员常侍、辅国将军、
江夏王右军长史、冠军将军，转给事中、廷尉卿，未拜。
建元中，武陵王为会稽，以谌为长史。永明初，迁豫章
王太尉司马。“世祖与谌相遇于宋、明之世，欲委任为
辅国将军、晋安王南中郎长史、淮南太守，行府州事。”
五年，除黄门郎，领骁骑将军，迁太子中庶子。八年，转
冠军将军、长沙王车骑长史，徙庐陵王中军长史、西
阳王子明在南兖州，上，复徙谌为长史，行南兖府州
事。谌少贫，尝自纺缋，及通贵后，每为人说之，世称其
志。达九年，卒，年六十九。